**ΕΓΓΡΑΦΕΣ ΚΑΙ ΔΙΚΑΙΟΛΟΓΗΤΙΚΑ ΓΙΑ ΤΟ ΣΧΟΛΙΚΟ ΕΤΟΣ 2024-2025**

**8ο και 25ο ΔΗΜΟΤΙΚΑ ΣΧΟΛΕΙΑ ΣΕΡΡΩΝ**

Τη σχολική χρονιά **2024-2025 στην Α΄ Τάξη** του Δημοτικού Σχολείου θα φοιτήσουν οι μαθητές που γεννήθηκαν από **1-1-2018 έως και 31-12-2018.** Οι αιτήσεις για την εγγραφή των μαθητών/τριών που φοιτούν για πρώτη φορά στην Α΄ τάξη του δημοτικού σχολείου, για το σχολικό έτος 2024-2025, θα πραγματοποιηθούν από **1 έως 20 Μαρτίου 2024**. Εγγραφές μετά την 20η Μαρτίου θεωρούνται εκπρόθεσμες και χρειάζονται την έγκριση του/της Διευθυντή/τριας Πρωτοβάθμιας Εκπαίδευσης

**ΔΙΚΑΙΟΛΟΓΗΤΙΚΑ ΕΓΓΡΑΦΩΝ**

 Σύμφωνα με τις διατάξεις της παρ. 4 (α) του άρθρου 7 του Π.Δ. 79/2017 (ΦΕΚ Α΄109), όπως τροποποιήθηκε με το άρθρο 2 του άρθρου 44 του Ν. 4777/2021 (ΦΕΚ Α΄25) τα απαιτούμενα δικαιολογητικά για την εγγραφή **στην Α΄ τάξη**του δημοτικού σχολείου είναι τα εξής:

1. **Πιστοποιητικό γέννησης Δήμου ή Κοινότητας**. Διευκρινίζεται ότι για την εγγραφή των μαθητών/τριών στα Δημοτικά Σχολεία της χώρας **δεν απαιτείται η προσκόμιση του Πιστοποιητικού Γέννησης από τους γονείς**αλλά **αναζητείται από τις σχολικές μονάδες**([Φ.6/498/57863/Δ1](http://grafis.sch.gr/public.php?service=files&t=8d6ddce11219bdc070f41aeaeb1a2f33)/6-4-2016).
2. **Βιβλιάριο Υγείας**του/της μαθητή/τριας, ή προσκόμιση άλλου στοιχείου, από το οποίο αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών.
3. **Το Ατομικό Δελτίο Υγείας Μαθητή**,(Α.Δ.Υ.Μ ) σύμφωνα με τη με αρ. πρωτ. Φ.6/1094/80261/Δ1/20-5-2015 εγκύκλιο του ΥΠΑΙΘ (παρέχεται το έντυπο από το σχολείο)
4. **Αποδεικτικό στοιχείο από το οποίο προκύπτει η διεύθυνση κατοικίας του μαθητή/τριας.**(απόδειξη ΔΕΗ ή ΟΤΕ ή ΔΕΥΑΣ ή αντίγραφο Ε1 δήλωσης εισοδήματος
5. **Βεβαίωση Φοίτησης Νηπιαγωγείου και Πιστοποιητικό Φοίτησης Νηπιαγωγείου  για την  εγγραφή στο Δημοτικό.**
6. **Αίτηση – Υπεύθυνη Δήλωση γονέα για την εγγραφή**(παρέχεται από το σχολείο).
7. **Αίτηση – Υπεύθυνη Δήλωση γονέα για την εγγραφή στο ολοήμερο**(παρέχεται από το σχολείο).

Υ.Γ Οι εγγραφές θα γίνονται καθημερινά στην υποδοχή των σχολείων τις ώρες 9.00 με 12.00.